Jeg har virkelig fortrudt at have blevet kunde hos YouSee. Hvis det var muligt, ville jeg give 0 stjerner.

Jeg har den 19. februar bestilt overflytning af samtlige af mine abonnementer (bredbånd, fastnet tlf. og mobil) fra TDC til YouSee. Salgskonsulenten sagde, at det vil ske den 1. april, og at jeg ikke skulle betale noget ved overflyttelse. Udover det sagde hun, at jeg godt kunne beholde mine mailadresser, som er bundet til min TDC konto.

Det startede fint mht. mobilabonnementet. SIM kort fik jeg ca. en uge før udskiftning den 23. marts, og jeg skulle ikke betale ekstra iflg. ordrebekræftelsen. 

Den 30. marts fik jeg ordrebekræftelse fra TDC hvor der stod bl.a. 

"- Vi bekræfter din opsigelse og overførsel af telefonnummer til andet teleselskab. 
Overførslen sker den 1. april 2016. 
- Abonnementsprisen
Skal betales til og med 29. april 2016.
- Din e-mail adresse bliver lukket
Du skal være opmærksom på, at opsigelsen af dit TDC Bredbånd også omfatter
opsigelse af eventuel e-mail adresse. Kontoen vil ikke være tilgængelig fra
opsigelsedatoen."

Samme dag fik jeg kvittering fra YouSee hvor der stod bl.a. 
"Engangsydelser for det bestilte:
-   Overflytning af nuværende telefonnummer		195,00 kr."

TDC lukkede bredbånd og telefonlinjen den 1. april, og jeg fik bredbånd igennem antennestikket. 
Men, men!!! E-mailadresser og fastnettelefonnummeret manglede. Der var ikke andet at gøre end at fejlmelde det. I de første to uger kontaktede jeg både YouSee og TDC mange gange, således at disse fejl blev rettet, men det har været uden held. Næsten hver gang fik jeg samme svar fra YouSee: "TDC har ikke frigivet din telefon", og svar fra TDC: "Vi har gjort det hele, som vi skulle, og du skal fejlmelde det hos YouSee". Der blev ikke gjort noget som helst for at hjælpe mig som kunde.

Underholdning mangler der i hvert fald ikke hos "Danmarks største underholdningsunivers"! Det bekræftede én fra kundeservice i hvert fald for mig, da jeg spurgte, hvorfor kan jeg ikke få adgang til webmail, og hvorfor jeg ved hvert forsøg, får en pop-up med besked, hvor der står: "Du har ikke adgang til denne tjeneste." Underholdning startede straks med hendes svar, som lød på, at det var "pga. forkert opsætning på din computer!" I de første to uger i april ringede jeg til kundeservice hver dag og blev hver gang underholdt med lange ventetider, med mange undskyldninger og samme musik. Efter de to uger blev jeg træt og sendte en varsel om opsigelse. Dagen efter blev jeg kontaktet af en Kunderådgiver, hvor hun beklagede det rod der har været og den uheldige situation jer er udsat for, og hun vil få problemerne løst snarest. Hun lovede at få genåbent mine mail og genbestille mit nummer hos YouSee.

Det lykkedes faktisk for hende at få genåbnet mine mailadresser hos TDC efter et stykke tid, og kort tid efter fik jeg en ny "underholdning" -: "Netbasis mailabonnement - 59 kr. pr. måned."

Endelig, "kun" med en måned forsinkelse, fik jeg den 1. maj mine mail adresser igennem YouSee og kunne få adgang til webmail, "uden ændring af opsætning på min computer".

Min telefon virker stadigvæk ikke, selvom jeg fik beskeden: "I dag 07-04-2016 kan du installere YouSee Telefoni." 

Da jeg ikke har lysten og viljen til at "finde ud af", hvor lang tid vil det tage at få min fastnettelefon igen, har jeg i dag opsagt alle mine abonnementer hos YouSee.
 
Min anbefaling til alle dem som overvejer at blive kunde hos Yousee er: 
Hold jer MEGET langt væk fra YouSee, medmindre I kan lide dén slags underholdning!

Opdatering/uddybning efter YouSees svar:

Jeg har overvejet, om jeg vil bruge tid på dette svar, men jeg kan desværre ikke lade det være. Min anmeldelse er meget mild i forhold til hvad I har fortjent.

Uddannet som telekomunikationsingeniør, er jeg klar over at nummerportering er en komplekst proces og derfor har man valgt ca. en måneds tid for forberedelse (opsigelsesperiode) før overdragelsen. Selve overdragelsen skal udføres på aftalte dag uden afbrydelse til kunden. Det sker uden problemer hvis man har planlagt det hele og udført sit arbejde ordentlig. Når fejlen er sket, man forventer at salgskonsulenten som har lavet fejl, svarer på flere beskeder, og kontakter kunden angående aftale. Men nej, der er ingen hos Jer der vil indrømme fejl. Jeg fik det indtryk. For alle jeg har talt med, var vigtigere hvordan jeg vurderer dem og deres arbejde, end de løser mit problem. Næsten alle var ivrige, at forklare mig, at man bedømmer kun dem og ikke hele YouSee, når man bliver ringet op et par minutter efter samtalen.
 
Man ringer ikke til kundeservice for at "snakke" med nogen. Man forventer at blive hørt og fejlen bliver rettet på en rimelig tid. 

I stedet for svar på anmeldelse, vil jeg helst have mine penge refunderet, som jeg har betalt til TDC for april måned. Der blev opkrævet abonnement for TDC HomeDuo pga. jeres fejl.

Det som I håber, at se mig som kunde på et andet tidspunkt, sker ALDRIG igen!

Held og lykke i fremtiden, både til YouSee og alle jeres kunder.